Cartago (Costa Rica)

Cartago er en by og en kanton i provinsen Cartago i Costa Rica, om lag 25 kilometer øst for landets hovedstad San José. Den ligger rundt 1435 meter over havet, ved Cartagoelva ved foten av vulkanen Irazú. Kantonen hadde 147 898 innbyggere i 2011.INEC – Censo Nacional de Población y Vivienda 2011 Arealet er på 287,77 km².

Cartago ble grunnlagt i 1563 som første by grunnlagt av spanjolene i Costa Rica. Fra 1574 var byen hovedstad i kolonien Costa Rica. Cartago ble Costa Ricas hovedstad da landet ble selvstendig i 1821. I 1823 ble denne rollen overført til San José, som på dette tidspunktet hadde vokst forbi Cartago og blitt største by i landet. Cartago ble påført store skader av jordskjelv i 1821, 1841 og 1910.

Cartago er blant annet kjent for kirken Basílica de los Ángeles, som befinner seg på stedet hvor det hellige ikonet Vår Frue av los Ángeles ble funnet i 1636, og som er landets viktigste kirke. I sentrum av byen ligger også ruinene av Parroquia de Santiago Apóstol, en kirke fra 1662 som har blitt ødelagt av flere jordskjelv.

Distrikter
Cartago er delt inn i 11 distrikter:
Oriental
Occidental
Carmen
San Nicolás
Aguacaliente
Guadalupe
Corralillo
Tierra Blanca
Dulce Nombre
Llano Grande
Quebradilla

Referanser

Eksterne lenker

 Nyheter fra Cartago

Kategori:Byer i Costa Rica
Kategori:Costaricanske kantoner
Kategori:Tidligere hovedsteder
Kategori:Bosetninger etablert i 1563
Kategori:1563 i Nord-Amerika